Mike Dunleavy

Michael James Dunleavy (s. 5. toukokuuta 1961 Scranton, Yhdysvallat) on yhdysvaltalainen rebuplikaanipolitikko ja 12. Alaskan kuvernööri.

 Tausta ja yksityiselämä 
Dunleavy syntyi ja varttui Pennsylvanian osavaltiossa Scrantonin kaupungissa. Hän valmistui lukiosta vuonna 1979. Hän suoritti humanististen tieteiden kandidaatin tutkinnon historiasta Misericordia yliopistosta vuonna 1983. Samana vuonna hän muutti Alaskaan ja työskenteli ensin hakkuutyömaalla. Myöhemmin hän suoritti opettajan tutkinnon ja kasvatustieteiden maisterin tutkinnon Alaskan yliopiston Fairbanksin kampukselta. Hän toimi lähes kahdenkymmenen vuoden ajan opettajana, rehtorina ja opetuksen tarkastajana. Vuonna 2004 Dunleavy perusti koulutuksen konsulttiyrityksen ja oli monissa osavaltiotason koulutusprojekteissa.State of Alaska Office of the Governor: Meet Governor Dunleavy. Viitattu 19.12.2022. 

Dunleavy on naimisissa Rose Newlyn kanssa. Parilla on kolme lasta. Uskonnolliselta vakaumukseltaan Dunleavy on katolilainen.

 Alaskan senaatissa 
Dunleavy haastoi elokuussa 2012 piirikunnan D istuvan senaattorin Linda Menardin republikaanisen puolueen esivaalissa ja voitti hänet 57,42%:n osuudella annetuista äänistä.State of Alaska 2012 Primary Election, August 28, 2012 – Official Results. Viitattu 19.12.2022.  Varsinaisessa vaalissa hänet valittiin ilman vastaehdokkaita Alaskan senaattiin.

 Alaskan kuvernöörinä 
Dunleavy oli vuonna 2017 ilmoittanut pyrkivänsä kuvernööriksi, mutta syyskuussa 2017 hän ilmoitti vetäytyvänsä ehdokkuudesta sydänongelmiin vedoten.Herz, Nathaniel: Dunleavy suspends campaign for Alaska governor as Huggins files to run, The Anchorage Daily News. Viitattu 19.12.2022.  Joulukuussa 2017 hän ilmoitti jälleen olevansa ehdolla. Marraskuussa 2018 Mike Dunleavy ja hänen varakuvernööriehdokkaansa Kevin Meyer valittiin Alaskan kuvernööriksi ja varakuvernööriksi 51,44%:n osuudella annetuista äänistä.2018 General Election, November 6, 2018, Official Results. Viitattu 19.12.2022. 

Dunleavy astui kuvernöörin virkaan 3. joulukuuta 2018 ja nimitti Kevin Clarksonin osavaltion oikeusministeriksi.Brooks, James: Dunleavy attorney general appointee Kevin Clarkson is lawyer with ties to religious-liberty causes, The Anchorage Daily News. Viitattu 19.12.2022.  Tammikuussa 2019 Dunleavy allekirjoitti lakiesityksen joka korottaisi seksuaalirikosten rangaistuksia.Kitchenman, Andrew: Dunleavy rolls out package in first step of ‘war on criminals’, KTOO Public Media. Viitattu 19.12.2022.  11. maaliskuuta 2019 Dunleavy määräsi osavaltion hätätilaan koronaviruspandemian vuoksi päivä sen jälkeen, kun osavaltion ensimmäinen koronavirustartunta oli löydetty Anchoragesta.State of Alaska Office of the Governor: Governor Issues Public Health Disaster Emergency Declaration for COVID-19 . Viitattu 19.12.2022.  Kesäkuussa 2019 Dunleavy teki kuvernöörin veto-oikeudellaan 433 miljonan dollarin leikkaukset osavaltion budjettiin.Hanlon, Tegan: University of Alaska president: Dunleavy veto is unprecedented and ‘devastating’, The Anchorage Daily News. Viitattu 19.12.2022. 

Elokuussa 2021 Dunleavy ilmoitti olevansa uudelleen ehdolla kuvernööriksi vuoden 2022 vaalissa.Dunleavy for Governor. Viitattu 19.12.2022.  Marraskuussa 2022 istuva kuvernööri Dunleavy ja hänen varakuvernööriehdokkaansa Nancy Dahlstrom valittiin tehtäviinsä 50,29%:n osuudella annetuista äänistä.State of Alaska, 2022 General Election – Election Summary Report, November 8, 2022 Official Results. Viitattu 19.12.2022. 

 Lähteet 

Luokka:Alaskan kuvernöörit
Luokka:Yhdysvaltalaiset republikaanipoliitikot
Luokka:Vuonna 1961 syntyneet
Luokka:Elävät henkilöt